**Литературала буч!нила программа**

**Буч!ни ва гъай гьаладях! ардукни**

«Буч!ни ва гъай гьаладях! ардукни» бут!а «Белк!-белч!личи бурсибирни» бик!уси бут!аличил уржили бархбасунси саби, ва ил каргьурси саби белк!-белч!личи бурсибируси манзиллизир дурх!нани касибти багьудлуми пикрилизи касили.

Цаибил класслизир буч!нила дурсри дурадурк!ути сари белк!-белч!личи бурсибарили г!ергъи ва илди даимдирути сари 2—4 классуназир.

Дурх1ни гьар шайчибад гьалабях! Арбукнилизиб буч!нила дурсрала халаси кьадри лебси саби. Бех!бихьудла классуназиб буч!ни дурх!ни белк!-белч!личи бурсибируси, илди дагьрилашал ва бяркълашал гьалабях1 аркуси кьяйда саби.

Буч!ниличи бурсибирнила бек!лидиубти масъулти сари: буч!нила бек!барх!илабурсидешуни ак!ахъни; вархьли г!яг!ниси къалабадешличил, мяг!на иргъули ва саркъахъили текст буч!ни; художественное произведение бархьли иргъни; дурх!назир адаб-х!яяла къиликъуни ва жагадеш х!исабдарахъес бурсидешуни алк!ахъни; текстла чебкад бузахъес бурсибарни; жузи дуч!ахъниличидурх!нала диги алк!ахъни ва илдала хьулчиличиб дурх!ни саби алавси дунъяличила багьудлума бег!бирахъни.

Программали белч!ахъес чебаахъибси материала хьулчиличир багьуди кайсахънила шайчирти дахъал масъулти ирзути сари.Ишар делч!ахъес чедаахъили сари даргала ва Дагъиста писательтала дурх!нас хасдарибти назмурти ва хабурти, даргала хальла мух1лила пагьмула произведенияби. Буч1нила гьар классла програмализи кадурхули сари ишдигъунти бут1ни: 1. Делч1ес темаби ва урк1иличир дагьес г1яг1нити произведенияби.2. буч1нила багьудлуми ва устадеш. 3. Текстла чебкадси х1янчи ва мух1лила гъай ункъдарни.

**Буч!нила тематика**

**К**ласслизиб буч!нила материал каргьурси саби темаби, дусла манзилти ва заманала гьаб-г!ергъидеш х!ясибли. Илкьяйда буч!нилис чебаахъибси материалли алавдуцили саридурх!ни алавси х!якьикьатличила багьуди ва бяркъ беднилашал мячг!ничерти шалуби, ва, илкьяйдали, илди художественная литератураличил хасти темабала кумекличил тянишбирути саби. Иличибли бех!бихьудла классуназиб художественная литература ва история дуч!ахъниличи х!ядурбирути саби.

Художественная литератураличи хасти темабани ( «Халкьа мух!лила пагьмула произведениеби», «Даргала ва Дагъиста писательти», «Нуша-алавси т1абиг!ятла суратуни»), сарира класслизибси буч!нила программализи кадурхути, классическая литератураличи диги ак!ахъес имкан луга. Илди чедиртикласснала литература руркънилис хьулчилира детарути сари. Илдани жагасиличи ва г!ях!силичи диги имц!абиру, адаб-х!яяла г!ях!ти къиликъуни руркъу, мух!лила гъайла давла гьалабях! арку. Бех!бихьудла классунала буч!нила гьар классла программализиб халаси мер буцили саби даргала лук!анти Р. Рашидовли,С. Рабадановла, Мах!яммад-Расулла, А. Абу-Бакарла, А. Г!ябдулманаповала, Х!. Г!ялевла, М. Х!ямидовла, Р. Адамадзиевла, А. Кьадибях!яммаевла ва ц. произведениебазир ахъдурцути адаб-х!яяла бяркъ лугути темабани. Илдани дурх!ни бишт!ах!ейчибадал бузериличи дигичебтили, гьалмагъдеш дигутили, т!алабкартили бяркъес кумекбиру.

Гьарил класслизир чедаахъибтипроизведениеби дурх!нала г!ямруличи лайикьтили адаб –х!яялашал ва жагадешлашал дурх1начи хастили сарливан пикридарили гибти сари. Илди произведениеби биалли классуни х!ясибли дагьрилашал, адаб-х!яялашал мезла устадешлашал ва бяркълашал дурх!ни гьалабях! Бикесли каргьурти сари.

3 класслизиб дурх!ни тянишбирар дусла замунти х!ясибли т!абиг!ятла лишантачила, илди замунтазиб адамтала баркь-бацличила , дурх!нала баркьудлумачила, хъа ва дуг!ла миц!ирагла, жанивартала г!ямруличила делк!унти дек!ар-дек!арти произведениебачил (хабуртачил, назмуртачил, баснябачил, буралабачил ва багьирабачил). Иш класслизир дуч!ути сари т!абиг!ят мях!камбирниличила, даргантала минала байрумтачила, адамла адаб-х!яяличила, даршудеш-гьалмагъдешличила произведениебира.

3 класслизиб дурх!ни тянишбирути саби художественный текстла (хабарла, назмула, басняла) хасти лишантачил. Дурх!ни бусибирути саби текст мяг!налашал бут!начи бурт!ес, бек! мяг!на бух!набуцибси мер бургес, текстличи план цах!абирхъес.

БУЧ!НИЛА БУРСИДЕШУНИ

Текстличил ва каргьурти гъайличил х!янчи

Буч!нила дурсрачир дурх!назир алк!ути сари: буч!нила устадеш гъайла устадешла бек1либиубси жура; текстличил ва жузличил узес балнила бурсидешуни; дурх1нала гъайла устадеш гьаладях! ардукни, ихтилат бузахъес бални.

2\_4 классунала дурх!нала шайчирти гьалар-гьаларти бурсидешуни имц!адик!ахъес, саркъахъли ва къалабали буч!ахъес бурсибирути саби. Илдигъунти сархибдешуни алк!ути сари араг!ерли произведениеби, илдала бут!ни чуйнал дуч!ниличирли.

Цаибил классла дурх!ни бурсибирути саби текст бирк!анти х!ясибли бархьли,мяг!на иргъули ва къалабах!ебик!ули буч!ахъес. Урегал дусла дурх!нани т!амри дархьли ирниличи пикри бях!чиуси саби. Ил х!янчи бузахъуси буч!нила дурсрачибцун ах!ен.

Буч!нила дурсрачиб дурх!ни бурсибирути саби белч!унсила мяг1на х1ясибли суалтас жавабти лугахъес, халати ах!енти текстани чердурахъес суратуначи хъарихъули хабар бурахъес.

Текстличил бируси х1янчиличи т!алабуни имц!адирути сари: учительла хъарбаркь х1ясибли дурх!нани текстла, произведениела бек!либиубсигъуна мяг!на белгибарес, илабти геройтала баркьудлумас кьимат лугес кумекладирути дугьби дургес, сек1ал гъайличибли сипатбирес бурсибирути саби. Белч!удила дусла ахирлис илди бажадибиркес чебси саби гибти суалтас имц!али мурхьти жавабти лугес; царх!илтала кумекличи х1ерх!еили хабарла яра суратунала мяг1на бурес. Дурх!нала гъайла устадешличи, дугьби дархьли пайдаладирниличи, дугьбала давла имц1абирниличи, ахъли ва къалабали буч!ниличи гьаладирхьути т!алабуни имц!адирути сари.

3 класслизиб ахирличи биркуси саби дурх!ни араг!ерли дугьби х!ясибли буч!ахъниличи бурсибирнила х!янчи. Ил пикрили мяг!на аргъили ва саркъахъили буч1ниличи т!алабунира имц1адирути сари.

Буч!нила дурсрачиб ткстла чебкад бируси х!янчиличи бях!чииуси пикри имц!абиру; хабар гьаб-г!ергъидешличил бурниличи, баркьудлумас сабаб бургес балниличи вац.

3 классла дурх!ни бурсибирути саби текстла художественный хасдешуни белгидарахъес, чула гъайлизир буралаби, дугьбала цалабикуни вадугьби дархьли пайдаладирахъес. Буч!нила дурсрачиб дурх!ни бурсибирути саби литературный мезли гъайбик1ахъес.

Алавси т!абиг!ятличила духълуми, вац!урби, гьава , хъа ва дуг!ла миц!ираг, арцанти мях1камдирниличила назмурти, хабурти, буралаби ва багьираби.

**Су саби вайси, се саби г!ях!си?**

Адамтала цаличил ца бархбасуначила, гьарли-марти гьалмагъуначила, вайтира г!ях!тира хасиятуначила , инсап-х!яяличила, ях!-ламусличила хабурти, назмурти, буралаби ва багьираби.

**Гьалмагъдееш**

**Халкьани-ургарти ва адамти ургарти** гьалмагъдешличила ва узидешличила, илдала цалис цала кумекличила, къайгъначила назмурти, хабурти, буралаби ва багьираби.

ЯНИ

Янилиличила, дубуртазиб янила т!абиг ятличила, илабти адамтала бузериличила, янила т!абиг!ятла суратуначила ва лишантачила назмурти, хабурти,буралаби ва багьираби.

Сагал дусла байрам.

ХАЛКЬЛА МУХ!ЛИЛА ПАГЬМУ

Даргала ва Дагъиста царх!илти халкьанала хабурти, далуйти, буралаби ва багьираби. Илдазир гггъабзадеш, адамдеш, мардеш,бархьдеш черях!дирни; усалдеш, ламартдеш, къалпдеш урях!дирни.

Х!ЕБ

Х!ебла т!абиг!ятла суратуни. Х!еб дубуртазиб адамтала бузериличи дигиличила, х!еблизиб т!абиг!ят жагабирнилчила назмурти, хабурти, буралаи ва багьираби.

Х!ебла байрумти: Мартла 8, Майла 1, Майла 9, Хъубях!руми.

ГЪАЗАДЕШЛА Х!ЯЛУМЦ!УСИ МАНЗИЛЛИЗИБ

1941\_ 1945 ибти дявтала дусмазир нушала адамтани дургъбазир ва тыллизир дак!ударибти гъабзадешличила назмурти ва хабурти.

ДУБУРТАР УЛКА

Даргала ва Дагъиста халккьанала г!ямруличила мер-мусаличила, илала машгьурти адамтачила (Шамил, Х!яжимурад, М. Х!яжиев, С. Г!ялисултанов,Х. Мах!яммадова, Х. Казиева), Дагъиста халкьанала ишх!елла асил баркьудлумачила, сархибдешуначила публицист статьяби, назмурти, хабурти.

КУЛЬТУРА ВА ИСКУССТВО

Нушала халкьла культураличила илала хасдешуначила, г!ядатуначила, халкьла г!ямруличила, даргала машгьурти адамтачила (г!ярбук!-хъярбукла мургьи-арцла устначила, муирала варгьни дирантачила) публицист статьяби, назмурти, хабурти, буралаби, багьираби.

БУЧ!НИЛА БУРСИДЕШУНИ

1. байхъу дуслизиб. Абзур дугьби х!ясибли мяг!на иргъули, бархьли ва саркъахъли текст буч!ни. Мяг!налашалси ударение бузахъли, г!яг!ниси мерличиб т!ама ахъ-г!яшбирули ва т!ашиули уч!ни. Литературный мезли чус тянишли ах!енси текстлизирад минутли 60-70 дев х!ясибли дуч!ес бални.
2. 2 байхъу дуслизиб. Абзур дугьби х!ясибли мяг!на иргъули, хъярхъли, вархьли ва саркъахъили уч!ес бални. Дусла ахирлис чус тянишли ах!енси текстлизирад 70-80 дев делч!ес бални.

ТЕКСТЛА ВА ГЪАЙ ДАРХЬЛИ КАРГЬНИЛА ЧЕБКАДСИ Х!ЯНЧИ

Сунела сунени белч!унсила бек!либиубси мяг!на гьаргбирес бални; текстла бут!нала мяг!налашалси бархбас бургес бални. Хабарла чебкад план барес бални. План ва суратуни х!ясибли текст къант!ли ва т!инт!ли чеббурни. Чеббурух!ели, гьаб-г!ергъидеш бирахъни. Текстла бух!набуц, сипатбирнила кьяйда бузахъли, бурес бални ( т!абиг!ятличила, геройтачила ).

Хабарла бут!акьянчибала гъайличи чех!еруди бузахъни, илдала баркь-бац цугдуцес, илдас кьимат лугес бални, анц!букьуначила вег!ла пикри бурес бални.

Гьарси ва чехибси мяг!наличилти дугьби дек!ардирес бални, дек!ар-дек!атекстаназир къаршидиркути дугьбала мяг!на пикрибарес бални.

Чула г!ямрулизиб биубсиличила яра чебаиб-бакьибсиличила, сипатбирнира гили, хабар цах!набирхъес бални.

Художественное произведениеби жураби х!ясибли дек!ардирес бални.

Халкьла мух!лила произведениебачила (халкьла хабар, бурала, багьира), хабарличила, назмуличила, басняличила ва статьяличила 1---4 классуназир делч!унти, дагьурти, ца белгиси кьяйдаличи душили, дурх!нази аргъахъни.

10—12назму урк!иличир дагьес.

ЖУЗЛА ЧЕБКАДСИ Х!ЯНЧИ

Оглавление х!ясибли жузлизиб г!яг!ниси произведение бургес бални, чула саби текстличи суалти ва х!янчи х!ясибли бузес бални скобкабала, абзацунала ва бутт!нала умала мяг!на бални.

КЛАССЛА ДУРАБСИ БУЧ!НИ

Бех!бихьудла классуназиб классла дурабси буч!ни дарган мезла шайчити багьудлуми имц!адик!ахънила ва дурх!нас бяркъ бедлугнила мяг!ничебси бут!ализи халбируси саби. Классла дурабси буч!нила мурад саби буч!анти литератураличил тянишбарни, дурх!нала жузи дуч!ниличи диги алк!ахъни, класслизир касибти багьудлуми мурхьдарни ва т!инт!дарни, чус делч!ес г!яг!нити жузи дургес бални, жагаси ваг!ях!си ибси сек!ал дигахъес бурсибарни.

Классла дурабси буч!ни класслизибси буч!ниличил бархбасахъи дурабурк!ес чебиркур. Классла дурабси буч!нилис, 2 класслизирад дех1дихьили, белч!удила дусла дух!нар 16 сяг!ят дек!ардирути сари. Учительли гьуни чебиахъули, дурх!ни гьала-гьала тянишбирути саби бег!лара бишт!атас хасдарибти жузачил, г!ур биалли дурх!нас лук!кти машгьурти писательтала жузачил, илис г!ергъи ца темалис хасдарибти дек!ар-дек!арти автортала жузачил.

Цаибил класслизиб классла дурабси буч!нила дурсрачиб дурх!нала баркь-бацличила, т!абиг!ятличила жузи дуч!нилис хьулчи кабирхьу.Илкьяйда дурх!ни бурсибирути саби бег!лара бишт!атас хасдарибти жузи дуч!ахъес. Ил баркьудилизир пайдаладиру белк!-белч!личи бурсибирнила дурсрачир касибти лерилра багьудлуми ва бурсидешуни.

2 класслизиб дурх!ни учительла х!ерудилиуб тянишбирар Дагъиста царх!илти писательтала цацадех! Жузачил, произведениебачил. Илди диэс дирар т!абиг!ятличила, бузерила ва дявила гьунартачила, дурх!нала г!ямруличила, миц!ирагличила.

3 класслизиб буч!антас маслиг!ятбиру дух!нас белк!унси даргала ва Дагъиста литература.Классла дурабси буч!нила дурсрачир дагьахъес чедаахъили сари машгьурти дурх!нала писательтала ва поэтунала жура-журала темабала ва жанрабала произведениеби. Илдала дурарад классла дурабси буч!нила дурсрачир дурх!нас «Лачин» ва ц. журналти ва газетаби дуч!ес асубирар.

1. классла буч!антани классла дурар дуч!ути жузазиб бек!либиубси мер бурцули саби художественная литературали, сунезирра г!ямру г!ячихъли чедиахъуси. Классла дурабси буч!нила программализи кадирхахъес чебиркур кахти анц!букьуначила, г!ямрула дек!ар-дек!арти шалубачила, историяла анц!букьуначила даргала ва Дагъиста ва царх!илти писательтани дурх!нас хасдарили делк!унти, повестуни, хабурти ва назмурти.

Класслизиб ва библиотекализиб дурх!начил бируси х!янчилизибад дигахъу илдазир художественная литератураличи диги алк!ахъни, жузи пайдаладаладирес бални.

Цаибил класслизир даим жузала выставкаби дурадурк!ес чебиркур.

3 класслизир жузи дуч!ахъути сари авторти х!ясибли; илар маслиг!ятла списокуни, тематикала карточкаби пайдаладиру.

Дурх!нала гъайла устадеш гьаладях! ардукниличил дарх бех!бихьудла школализир нешла мез дуч!ахънила программабани ишдигъунти мяг!ничерти масъулти арзни т!алаббирули саби:

Дурх!нас адаб-х!яяла ва жагадешла гьалар-гьаларти багьудлуми дедни;

Даргала рух!ласи культуралашалси бяркъ бедни;

Саби-алавси х!якьикьатличила адамличила, т!абиг!ятличила ва жамиг!ятличила дурх!нала ашкарти багьудлуми чедиц!ахъни ва гьаладях! ардукни;

Дурх!ни бархьли пикрибик1ахъес бурсибарни ва илдазир жагабарили пикри бурнила устадеш ак!ахъни;

Дарсличиб замана бархьли пайдалабирахъес дурх1ни бурсибарни;

Саби бажардибиэси х!янчи дурх1нази чулачузи бирахънила бурсидешуни алк!ахъни;

Дурсрачр, баркьудлумала ва г!ямрула опыт лебси хьулчи сабливан, жузличи дурх!нала иштях! Ва гъира алк!ахъни;

Царх!илти дурсрачил даимси ва уржибси бархбас биахъни.

Нешла мез буч!ахънила бух!набуцли ва кьяйдуртани имкан луга дурх!нази программабала т!алабуначи лайикьти багьудлуми ва бурсидешуни касахъес. Нешла мез руркъути сари дидактикала бек!тигъунти т!алабуни дузахъули, хаслира гьамадсиличивад вех!ихьили ва багьурсиличи хъарихъули.Бех!бихьудла классуназир дарган мезла дурсри дирути сари дурх!нала багьудлуми, устадеш алк!ахъниличил дарх илдазир адаб-х!яяла ва бухъя-зегъала г!ях!ти къиликъуни руркъули.

Шимала школаби Дагъиста багьудила ва г!илмула министерстволи тасдикьбарибси белч!удила цаибил план х!ясибли дузути сари. Ил планнизир чедаахъибти сяг!ятуни ишкьяйда дурт1у: 1 класслизир 5 с.;

2—4 классуназир—3 сяг!ят грамматикалис, 2 сяг!ят буч!нилис.

 Родной язык ( буч1ни)

Жумяг1ли 2 сяг1.

|  |  |
| --- | --- |
| Тема | Сяг1 |
|  1 Дуц1рум  | 1 |
| 2 | Къири. Хивала чирхлизиб | 1 |
| 3 | Мух1лила гъай гьаладях1 ардукни 1 |
| 4 | Г1ебшнила вац1а . Гъуршли сари дубурти  | 1 |
| 5 | Г1ебшни вац1ализиб . Г1ебшни  | 1 |
| 6 | Классла дурабси буч1ни  | 1 |
| 7 | Гардла далай . Гуглах1яй  | 1 |
| 8 | Зилп1ип1и | 1 |
| 9 | Х1ябал г1яяркьяна  | 1 |
| 10 | Цах1ебалгунти гьалмагъуни. Гъабзала ца гъай бирар  | 1 |
| 11 | Г1яббасила багьа  | 1 |
| 12 | Буралаби ва багьираби  | 1 |
| 13 | Мух1лила гъай гьаладях1 ардукни  | 1 |
| 14 | Хяла мардеш  | 1 |
| 15 | Мух1лила гъай гьаладях1 ардукни  | 1 |
| 16 | Лагьа .чякни  | 1 |
| 16 | Чат1а  | 1 |
| 17 | Дельфинтани верцахъиб. Мирхъи дарсдяхъиб | 1 |
| 18 | Гьарилли ца – ца галга. К1урк1урли чеббац1иб | 1 |
| 19 | Малик  | 1 |
| 20 | Классла дурабси буч1нила дарс | 1 |
| 21 | Дила урчи биалри | 1 |
| 22 | Камал  | 1 |
| 23 | Камал . троллейбусличиб  | 1 |
| 24 | Сагал дус  | 1 |
| 25 | Ну урухх1ейубра | 1 |
| 26 | К1ялг1нала ник1а уста. Х1яка касса | 1 |
| 27 |  Марли набчибрира г1яиб ? | 1 |
| 28 | Ник1а уста. Гьари , къялкъя гьак1бухъен | 1 |
| 29 | Ванза. Къую  | 1 |
| 30 | Мух1лила гъай гьаладях1 ардукес | 1 |
| 31 | Марайси бук1ун  | 1 |
| 32 | Классла дурабси буч1ни | 1 |
| 33 | Яни саби лябкьули. Яни . Яни бак1илри г1ях1лад | 1 |
| 34 | Селис г1яг1ниси дях1и | 1 |
| 35 | Миъла к1ялг1я.  | 1 |
| 36 | Янила вац1ала макьамти. Дях1ила кункти пусли | 1 |
| 37 | Чиллализиб. Классла дурабси буч1ни | 1 |
| 38 | Т1ашли саби памятник. Лами ва вавни | 1 |
| 39 | Лами ва вавни. Чарх1евхъунси уршилис | 1 |
| 40 | Шантала пахру | 1 |
| 41 | Леня голиков  | 1 |
| 42 | Ват1ан. Классла дурабси буч1ни | 1 |
| 43 | Ази сен гьимук1иба | 1 |
| 44 | Сура киса  | 1 |
| 45 | Читла х1ева  | 1 |
| 46 | Кьац1  | 1 |
| 47 | Дудеш  | 1 |
| 48 | Х1ябал узи  | 1 |
| 49 | Нешла ц1умъала .гъамли лявкьяс хабарлизивад  | 1 |
| 50 | Классла дурабси буч1ни  | 1 |
| 51 | Х1еб дак1ни. Урхьула дублар рурси  | 1 |
| 52 | Хъубях1румала байрамла барх1и  | 1 |
| 53 | Хъубях1румала байрамла барх1и | 1 |
| 54 | Нешанас саб иш деза  | 1 |
| 55 | Баши г1ях1гъабза байрам  | 1 |
| 56 | Ухънала анхъ  | 1 |
| 57 | Х1ябал байрам  | 1 |
| 58 | Лагьа  | 1 |
| 59 | Х1еб ва дурх1ни  | 1 |
| 60 | Дагъистан – гьалмагъдешла улкка  | 1 |
| 61 | Паргъатдеш. Дудешла аманат  | 1 |
| 62 | Батирай чугур бяхъес абзикни  | 1 |
| 63 | Ник1а г1ях1гъабзала далай  | 1 |
| 64 | Ч1ич1луми  | 1 |
| 65 | Дахъ жагати дилзан наб  | 1 |
| 66 | Чулахъ хала дудеш  | 1 |
| 67 | Буралаби .багьираби  | 1 |
| 68 | Классла дурабси буч1ни  | 1 |